OzLabs/hebrew-wiki-articles huggingface dataset:
אפון

אפון (שם מדעי: Pisum) הוא סוג צמחים במשפחת הקטניות. מינים רבים מסוג אפון שויכו לסוג טופח כמו אפונה ריחנית. בשנת 2017 לפי שיטת המיון הנוכחית, הסוג אפון (Pisum) בוטל ואוחד עם הסוג טופח. שמם המדעי של ארבעת המינים של האפון שגדלים בישראל שונה. ולא רק זאת, לפי שיטת המיון הנוכחית, המינים אפון קיפח ואפון נמוך נחשבים לשמות נרדפים לאפון תרבותי ונכללים בו. ולפיכך בישראל וסביבתה 26 מינים של טופח<ref></ref>.

== מאפיינים ==
האפון גדל במקור בדרום-מערב אסיה ובצפון-מזרח אפריקה ומהווה יבול מזון אנושי מרכזי (ראו ערך אפונה ואפונה מפוצלת).

מיני האפון משמשים כצמחי מזון על ידי הזחלים של מינים מסוימים של הפרפראים.

לפרח האפון התרבותי יש חמישה גביעים (מחוברים), חמישה עלי כותרת, עשרה אבקנים (תשעה התמזגו בצינור ההאבקה ואבקן נפרד אחד) ועלה שחלה אחד, בעל גבעול קצר.

== מינים ==
מכיל בין סוג אחד לחמישה מינים, כתלות בפרשנות הטקסונומית; מאגר הנתוני הקטניות הבינלאומי (International Legume Database, ILDIS) סופר שלושה מינים, שבאחד מהם שלושה תת-מינים.<ref></ref>
* Pisum fulvum – אפון מצוי
* Pisum sativum – אפונה (שם רשמי: אפון תרבותי)
** Pisum sativum subsp. elatius (syn. P.&nbsp;elatius, P. syriacum) – אפון קיפח
** Pisum sativum subsp. humile – אפון נמוך
** Pisum sativum subsp. sativum – אפון התרבות
* Pisum abyssinicum ( שם נרדף: P&nbsp;sativum subsp. abyssinicum)

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:פרפרניים
Night Crawling

Night Crawling הוא שיר שהוקלט על ידי הזמרת-יוצרת האמריקאית מיילי סיירוס, בהשתתפות הזמר-יוצר בילי איידול, מתוך אלבום האולפן השביעי שלה, Plastic Hearts.<ref name=":0"></ref> השיר יצא לאור ב-27 בנובמבר 2020, על ידי חברת התקליטים RCA רקורדס, ביחד עם שאר שירי האלבום.<ref name=":0" />

השיר הגיע למקום ה-12 במצעד שירי הרוק.<ref name=":1"></ref>

== הרכב ומילים ==
השיר נכתב על ידי מיילי סיירוס, בילי איידול, אלי טמפוסי, ראיין טדר ואנדרו ואט והופק על ידי וואט והאפי פרז.<ref name=":0" /> סיירוס דיברה על הדואט ואמרה כי:

== ביקורת ==
=== רשימות סוף שנה ===
"Night Crawling" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "Night Crawling" נכלל בדירוגם ונאמר כי "הדואט "Nightcrawling" של סיירוס ואיידול, במיוחד, הוא דואט מפתה, מלא בסינטים עסיסיים ותיפוף כוחני של לא אחר מאשר טיילור הוקינס של פו פייטרס".<ref name=":02"></ref>
{| class="wikitable"
|+רשימות סוף שנה של "Night Crawling"
!פרסום
!רשימה
!דירוג
!מקור
|-
!Rolling Stone
|שירי שיתוף הפעולה הטובים ביותר של 2020
|
|<ref name=":02" />
|}
== הצלחה מסחרית ==
השיר זכה להצלחה מסחרית רבה, בעיקר במצעדי הבילבורד. הוא הגיע למקום ה-12 במצעד שירי הרוק,<ref name=":1" /> תוך שדורג במקום ה-29 במצעד השירים מתחת להוט 100.<ref name=":1" /> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

האודיו הרשמי של השיר פורסם ביוטיוב ב-27 בנובמבר 2020, תוך שהצליח לצבור למעלה מ-1.5 מיליון צפיות.<ref></ref> מגזין רולינג סטון הכליל את השיר ברשימת שיתופי הפעולה הטובים ביותר בתחום הפופ לשנת 2020.<ref name=":02"/>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 בנובמבר 2020
|הזרמת מוזיקה • הורדה דיגיטלית
|RCA
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי מיילי סיירוס
קטגוריה:שירים על לילות
הסליק בעין המפרץ

שלט של [[סליק הקומונה בעין המפרץ|שמאל|]]
250px

הסליק בעין המפרץ היה הסליק המרכזי של קיבוץ עין המפרץ. הסליק נבנה ב-שנות ה-40 תחת מבנה הקומונה ושימש את הקיבוץ עד מלחמת העצמאות. לאחר הקמת המדינה ננעל הסליק עד 1991 אז נפתח.

== רקע ==
עם תום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא תמיד ייתן מענה במקרים של סיכון ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

גם בקיבוץ עין המפרץ, שהוקם ב-1938, החל תהליך בניית סליקים ובמהלך שנות ה-40 הוקמו בה 7 סליקים כשהעיקרי ביניהם היה הסליק שנבנה תחת הקומונה. הקיבוץ שימש לוחמי פלמ"ח וההגנה כבסיס יציאה לפעולות שחרור חיפה, עכו והגליל המערבי והסליקים שימשו לשמירת הנשק שלהם.

== ההיסטוריה של הסליק ==
הסליק המרכזי של הקיבוץ נחפר ב-1945 מתחת למבנה קומונת החברים שהיה עשוי מעץ. לאחר הקמת הסליק נשרף המבנה וב-1947 נבנה במקום בית מלבנים אדומות. בבניית הסליק היו שותפים 3 מאנשי הביטחון של הקיבוץ, נגר, חשמלאי והנהג שהוביל את הנשק. כדי להסתיר את חפירת הסליק מפני אנשים אחרים נשלחו כל חברי הקיבוץ לטיול למצדה ובזמן היעדרותם הוכן הסליק וקירותיו בוטנו. גודלו היה כ-2.5 מטר על 2.5 מטר והכניסה אליו הוסוותה בתחתית ארון קיר לבגדים, שם הונח מכסה על הפתח ומתחתיו הוצב סולם לירידה.

לאחר השלמתו שימש הסליק לאחסון הנשק והתחמושת של הקיבוץ ששימשו למטרות ביטחוניות ובמלחמת העצמאות. במהלך השבת השחורה ב-1946 ערך הצבא הבריטי חיפוש בקיבוץ ולא גילה אף אחד מהסליקים.

== לאחר מלחמת העצמאות ==
עם תום המלחמה הוחזר הנשק לסליק והסליק ננעל. ששת בעלי הסוד סירבו לספר על מקומו עד שהאחרון מבין בעלי הסוד (נהג הטנדר) גילה ב-1991 את מיקום הסליק. עם פתיחת הסליק נתגלו בתוכו כלי נשק ותחמושת רבה אך בגלל חדירת לחות וחוסר אוורור החלידה תכולתו. פתיחת הסליק נעשתה בליווי חבלני המשטרה שאספו את כלי הנשק אך לאור מצבה הירוד של התחמושת החליטו החבלנים לא לפנותה והורו לנעול את הסליק שנשאר סגור מאז.

לאחר תקופה החזירה המשטרה לקיבוץ את אחד המקלעים שנמצאו בסליק לצורך תצוגה.

מבנה הקומונה שמעל לסליק הוגדר כאתר לשימור.

== קישורים חיצוניים ==

* אמציה רז, , 19 בפברואר 2013

== הערות שוליים ==

עין המפרץ
סליק
קטגוריה:אתרי מורשת במחוז צפון
ג'יימס וו. בלאק

ג'יימס וויט בלאק (באנגלית: James Whyte Black; 14 ביוני 1924 – 22 במרץ 2010) היה פרמקולוג סקוטי, זוכה פרס נובל לפיזיולוגיה או לרפואה לשנת 1988, יחד עם גרטרוד עליון וג'ורג' ה. היצ'ינגס, "על גילוי עקרונות חשובים בטיפול תרופתי שהובילו ליצירת תרופות חדשות".

== ביוגרפיה ==
בלאק נולד ב-14 ביוני 1924 בסקוטלנד, כרביעי מבין חמישה בנים למשפחה בפטיסטית.

בגיל 15 זכה במלגה לאוניברסיטת סנט אנדרוז. בשנת 1946 סיים שם את התואר השני. לבלאק היו חובות גדולים עם סיום לימודיו באוניברסיטה, ולכן לקח עבודה בהוראה בסינגפור במשך שלוש שנים, לפני שעבר ללונדון בשנת 1950. בתחילת שנות ה-50 הקים את המחלקה לווטרינריה באוניברסיטת גלאזגו. בשלב זה, פיתח בלאק עניין באופן בו אדרנלין משפיע על לב האדם, במיוחד אצל אלו הסובלים מתעוקת לב. מחקריו בנושא זה הובילו אותו להמצאת התרופה פרופראנולול.

בשנת 1973 החל לעמוד בראש המחלקה לפרמקולוגיה בקינגס קולג' לונדון, שם הקים את הקורסים לכימיה רפואית.

בלאק נפטר ב־22 במרץ 2010 בלונדון ממחלת הסרטן. הלווייתו נערכה ב-29 במרץ.

==קישורים חיצוניים==

* 
* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל בריטים
קטגוריה:רופאים סקוטים
קטגוריה:ממציאים סקוטים
קטגוריה:זוכי פרס נובל סקוטים
קטגוריה:זוכי פרס וולף לרפואה
קטגוריה:עמיתי החברה המלכותית
קטגוריה:עמיתי הקולג' המלכותי לרופאים
קטגוריה:בריטים חברי האקדמיה הלאומית למדעים של ארצות הברית
קטגוריה:אבירים בריטים
קטגוריה:חברים במסדר ההצטיינות
קטגוריה:מדענים סקוטים
קטגוריה:ביולוגים בריטים
קטגוריה:זוכי המדליה המלכותית
קטגוריה:סגל קינגס קולג' לונדון
קטגוריה:סגל אוניברסיטת גלאזגו
קטגוריה:סגל אוניברסיטת לונדון
קטגוריה:נפטרים מסרטן
קטגוריה:בריטים שנולדו ב-1924
קטגוריה:בריטים שנפטרו ב-2010
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
קטגוריה:חברי האקדמיה אירופיאה
רועי רביב

רועי רביב (נולד ב-15 ביוני 1995) הוא שחקן ומדבב ישראלי.

==ביוגרפיה==
רביב הוא בוגר תיכון א' לאמנויות תל אביב. עשה את שירותו הצבאי בתיאטרון צה"ל. בוגר סטודיו למשחק סל"ה מיסודו של יורם לוינשטיין (סיים ב-2019).

שימש גם כמנחה ושחקן בפרסומות.

==פילמוגרפיה==
=== טלוויזיה ===
{| class="wikitable"
!שנה
!פרויקט
!תפקיד
!הערות
|-
|2007
|מתי נתנשק
|יוגב
|שודרה בערוץ 10
|-
|2019
|בצפר
|מיקי בניהו
|שודרה בערוץ ניקלודיאון; מבוססת על סדרת הטלוויזיה "בצפר"
|-
|2020
|בלקספייס
|עידו לב 
|סדרה של "רשת 13"; עונה ראשונה
|-
|2020–הווה
|בת השוטר
|אדם אוחיון
|שודרה בערוץ טין ניק
|-
|2021
|זאת שלי
|נטע "ורסצ'ה" פומפה
|שודרה בערוץ טין ניק 
|-
|2021–2023
|בעלת החלומות
|עידו "דידי" וולפסון
|שודרה בHOT
|}

=== קולנוע ===
{| class="wikitable"
!שנה
!פרויקט
!תפקיד
!הערות
|-
|2007
|מלך של קבצנים
|
|בימוי: אורי פסטר
|-
|
|אינגל'ה
|
|סרט דרמה ישראלי; שודר בערוץ 10
|}

=== דיבוב ===
{| class="wikitable"
!שנה
!פרויקט
!תפקיד
!הערות
|-
|2003
|פיטר פן
|מייקל דארלינג
|
|-
|2004
|רכבת לקוטב
|ילד גיבור הצעיר
|
|-
|2008
|עיר הגחלת
|
|
|-
| rowspan="5" |2009
|הארי פוטר ונסיך חצוי הדם
|
| rowspan="3" |בלי קרדיט
|-
|גשם של פלאפל
|קארל דווריאוקס
|-
|כוח G
|קולות רקע
|-
|למעלה
| rowspan="2" |ראסל
|
|-
|המשימה המיוחדת של דוג
|
|-
|2010
|מסביב לעולם ב-50 שנה
|סמי הילד
|
|-
|
|הנרי הנורא
|
|
|}

== תיאטרון ==
* "משפט חוזר" - תיאטרון גשר
* "איינשטיין" - תיאטרון המדיטק
* "ילדיסקו" - תיאטרון המדיטק
* "הר לא זז" - בית לסין
* "רומן משפחתי" - תיאטרון הקאמרי
* "גטו" - תיאטרון הקאמרי
* "ינטל" - תיאטרון הקאמרי
* "סופ"ש עם תום" - בית לסין
* "אבא בורח עם הקרקס" - פסטיבל חיפה להצגות ילדים ותיאטרון אלעד
* "אלף שמשות זוהרות" - תיאטרון גשר
* "רינגו" - תיאטרון הקאמרי
* "אדיפוס" - תיאטרון הקאמרי
* "אני והבאג שלי" - תיאטרון השעה הישראלי

==על במות==
{| class="wikitable"
!שנה
!פרויקט
!תפקיד
!הערות
|-
|2003
|פסטיגל
|ילד פסטיגל
|
|-
|2004
|טרזן וג'יין
|
|
|-
|2005
|שיר נולד
|
|
|-
|2006
|היפה והחיה
|
|
|-
|2009
|אוליבר
|
|
|-
| rowspan="2" |2019
|פסטיבל שירי אירוויזיון
|
|
|-
|לשקשק את העיר
|
|
|}

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!מועמדות
|-
|2022
|פרסי נבחרי השנה של פרוגי
|שחקן אהוב בסדרת נוער
|בת השוטר
|
|}

==קישורים חיצוניים==

קטגוריה:בוגרי תיאטרון צה"ל
קטגוריה:בוגרי תיכון עירוני א' (תל אביב)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1995
הסכסוך בלבנון (2007)

הסכסוך בלבנון התרחש בתאריכים 20 במאי – 7 בספטמבר 2007 והתגלע בין כוחות הביטחון של לבנון לבין ארגון הטרור הסוני פתח אל-אסלאם. המהומות החלו במחנה הפליטים הפלסטינים נהר אל-בארד שבצפון המדינה. במהלך המלחמה נהרגו כ-170 אנשי ביטחון לבנוניים, 231 מחבלים, 67 אזרחים, שישה חיילי יוניפי"ל ושני אנשי הצלב האדום. בכך העימות היה הקטלני ביותר בלבנון מאז סוף מלחמת האזרחים בלבנון ב-1990. בנוסף על האירועים בנהר אל-בארד, התרחשו עימותים אלימים גם במחנה הפליטים עין אל-חילווה ובבירה ביירות.

במהלך העימותים רוב הפלסטינים שהתגוררו בנהר אל-בארד ברחו מהלחימה למחנות אחרים במדינה.

== רקע ==
בלבנון יש כ-400,000 פליטים פלסטיניים לפי אונר"א, מתוכם כ-215,000 במחנות פליטים. מחנה הפליטים הפלסטיני נהר אל-בארד ממוקם 16 ק"מ צפונית לטריפולי בסמוך לכביש החוף הלבנוני ובו התגוררו לפני פרוץ העימותים כ-31,000 פליטים.

== מהלך המהומות ==
העימותים החלו ביום ראשון, 20 במאי, בשעות הבוקר, לאחר פשיטת משטרה על בית בטריפולי ששימש ככל הנראה חמושים מפתח אל-אסלאם. הקבוצה החמושה החלה לאחר מכן לירות לעבר כוחות הביטחון הלבנוניים שהשיבו באש. בשעות שלאחר מכן חמושים מפתח אל-סאלאם תקפו עמדה בכניסת המחנה ותפסו כמה כלי רכב. לפחות 27 חיילים לבנונים נהרגו בלחימה באותו היום. ב-21 במאי הצבא החל להפגיז את מחנה הפליטים, מה שהוביל למותם של אזרחים רבים. ב-23 במאי הוכרז על הפוגה, ובזמן זה ברחו מהמחנה כ-2,000 מיושביו. באותו הערב הפסקת האש בין הכוחות הופרה, והאומות המאוחדות הכריזו על מצב חירום במחנה.

ב-25 במאי ארצות הברית החלה לשלוח סיוע צבאי לממשלת לבנון. ביום שלאחר מכן הכריזה משכירת המדינה האמריקאית קונדוליזה רייס על תמיכת הממשל האמריקאי בשלטון לבנון וגינתה את פתח אל-סאלאם. הלחימה המשיכה לסירוגין בשבוע שלאחר מכן, וב-2 ביוני חוסל אחד מבכירי פתח אל-סאלאם.

ב-10 ביוני נערכה עצרת תמיה בצבא לבנון בביירות עם כעשרות אלפי לבנונים. ב-13 ביוני נרצח בפיגוע וליד עידו, חבר פרלמנט סוני מטעם מפלגת זרם העתיד. ב-24 ביוני נפגע כוח יוניפי"ל בגבול ישראל–לבנון. בפיגוע נהרגו שישה חיילים ספרדים. גם ממשלת לבנון וגם חזבאללה גינו את הפיגוע.

בתחילת ספטמבר הושלם כיבוש המחנה בידי צבא לבנון.

== ראו גם ==
* היסטוריה של לבנון
* מלחמת לבנון השנייה
* מלחמת המחנות
* רשימת סכסוכים במזרח התיכון בעידן המודרני

== קישורים חיצוניים ==

קטגוריה:2007
קטגוריה:לבנון: צבא וביטחון
קטגוריה:מלחמות לבנון
רפובליקת אררט

רפובליקת אררט (בכורדית: کۆماری ئارارات) הייתה רפובליקה כורדית דה פקטו שהתקיימה מאוקטובר 1927 ועד לספטמבר 1930 ונקראה על שם האזור בה התקיימה – אררט שבמזרח טורקיה.

ההכרזה על עצמאות המדינה התקיימה ב-28 באוקטובר 1927 במהלך מרד כורדי בשלטונות הטורקיים. לאחר לחץ טורקי, ממשלות הממלכה המאוחדת וצרפת הטילו מגבלות על רפובליקת אררט ועל מנהיגיה. בסופו של דבר, הרפבוליקה נכבשה על ידי טורקיה בספטמבר 1930.

קטגוריה:כורדיסטן: היסטוריה
קטגוריה:מדינות לשעבר במזרח התיכון
יחסי נמיביה–קובה

יחסי נמיביה–קובה הם היחסים הדיפלומטיים בין רפובליקת נמיביה לבין הרפובליקה של קובה. בעת מלחמת העצמאות של נמיביה, קובה תמכה בארגון העממי של דרום מערב אפריקה (SWAPO), ואף סיפקה אימונים צבאיים לצבא השחרור העממי של נמיביה (PLAN), שהיה שלוחה של הארגון העממי של דרום מערב אפריקה. מאז הסיוע הצבאי הקובני לנמיביה, נמיביה שומרת על תמיכתה בקובה ברמה הבינלאומית, למשל במקרה החמישייה הקובנית.

== סיוע ==
מדיניות הסיוע הקובנית מתמקדת בעיקר בשליחת רופאים ואנשים סיוע אחרים, למטרות פיתוח במדינות אחרות, בפרט מדינות אפריקה. בשנת 1998 הוטסו לנמיביה חמישים וחמישה רופאים קובנים במסגרת תוכנית הסיוע לנמיביה. בשנת 2010, כ-2,000 סטודנטים נמיבים סיימו לימודים אקדמאיים בקובה.

== ביקורים רמי דרג ==
ביוני 2008, יושב ראק האספה הלאומית של נמיביה, ת'יאו בן גוריירב, ביקר בקובה. באותה העת, סגן שר החוץ של קובה, רודריגס פארילה, ערך ביקור רשמי בנמיביה, בו נפגש עם הנשיא לשעבר, סם נוג'ומה ועם נשיא נמיביה הנוכחי, היפיקפוניה פוהאמבה.

== נציגויות דיפלומטיות ==
* נמיביה מיוצגת בקובה בדרג השגרירות, באמצעות שגרירות רשמית שהיא מחזיקה בהוואנה, בירת המדינה.
* קובה מיוצגת בנמיביה בדרג השגרירות, באמצעות שגרירות רשמי שהיא מחזיקה בוינדהוק, בירת המדינה.

== הערות שוליים ==
מרד אררט

מרד אררט (בטורקית: Ağrı ayaklanmaları) היה מרד של כורדים תושבי מזרח טורקיה, שהתקיים בשנים 1927–1930. במסגרת המרד, המורדים הכורדים הקימו רפובליקה עצמאית בשם רפובליקת אררט, אשר הפסיקה להתקיים בסוף המרד.

== מהלך המרד ==
רפובליקת אררט הוקמה באוקטובר 1927. הצבא הטורקי הגיב על הקמת הרפובליקה כשנתיים וחצי לאחר מכן, באביב 1930.

בקיץ 1930 חיל האוויר הטורקי עמדות רבות ברפובליקה, בהם כפרים אזרחיים. במהלך פעולות אלה גייס הצבא הטורקי 66,000 חיילי מילואים (ישנם חוקרים הטוענים כי הצבא הטורקי גייס כ-10,000–15,000 חיילים בלבד). ב-17 בספטמבר דוכא המרד סופית וטורקיה השיבה את ריבונותה לאזור אררט.

הלחימה באזור הובילה לכך שבשנת 1932 הוגדר מחדש הגבול בין טורקיה לאיראן שעבר בסמך לשטח הלחימה.

==קישורים חיצוניים==

קטגוריה:מלחמות טורקיה
קטגוריה:כורדיסטן: היסטוריה
קטגוריה:כורדיסטן: צבא וביטחון
גרמן זכרייב

גרמן זכרייב
טקס [[יום השחרור וההצלה בכנסת, מאי 2014. מימין: הרב פנחס גולדשמידט, הרב ישראל מאיר לאו, סרגיי יעקובלב, שגריר רוסיה בישראל, גרמן זכרייב וחבר הכנסת אריה דרעי]]
גרמן (גבריאל) רשבילוביץ' זכרייב (נכתב גם זכריאייב. ברוסית: Герман Рашбилович Захарьяев ; נולד ב-7 ביולי 1971) הוא איש עסקים, איש ציבור ונדבן. סגן נשיא הקונגרס היהודי הרוסי ונשיא קרן הצדקה הבינלאומית "סטמאגי", של יהודי ההרים יוצאי הקווקז.

==ביוגרפיה==
גרמן גבריאל זכרייב (נכתב גם זכריאייב) נולד בכפר קרסנאיה סלובודה באזרבייג'ן, אז חלק מברית המועצות. אביו היה העיתונאי והמשורר רשביל זכרייב. גרמן התייתם בגיל 7 ובשנת 1992 עבר לרוסיה והקים עסק מסחרי.

בעל תואר דוקטור לפילוסופיה. נושא עבודת הגמר: "התפתחות המושג הדתי-תאולוגי של החסידות".

בשנת 2012 נבחר לסגן נשיא הקונגרס היהודי הרוסי.

===הקמת קרן "סטמאגי" ופעילות ציבורית===
זכרייב הוא פטרונם של היהודים ההרריים יוצאי הקווקז. למימוש חזונו בשנת 2001 הוא הקים עם משפחתו את קרן הצדקה הבינלאומית "סטמאגי", למען היהודים ההרריים, לסיוע בתחומי דת רווחה וחינוך, שיקום והקמת בתי כנסת ומוסדות תורה וחסד ברחבי העולם ותשתית תקשורתית עניפה בין כל היהודים ההרריים. הקרן נועדה לשמר את המגוון ההיסטורי והתרבותי של מורשתם של היהודים ההרריים, כתיבת ספרים, עריכת מחקרים ושיפור תדמיתם של היהודים ההרריים בישראל. אחד ההישגים הבולטים בתחום הוא סדרת תוכניות רדיו על היהודים ההרריים ברדיו רק"ע, בשפה הרוסית.

===תקשורת===
בשנת 2011 בהשתתפותו של זכרייב הוקמה קבוצת תקשורת הכוללת אתרי אינטרנט ורשתות חברתיות, שמטרתם לאחד את כל נציגי הקהילה בכלי התקשורת, לאסוף את כל המידע האפשרי על הקהילה, ההיסטוריה, התרבות, האמנות והדמויות. אתר הקרן גם השיק סדרת שיעורי וידאו בג'והורי, שפתם של היהודים ההרריים.

קבוצת התקשורת סטמאגי כוללת: עיתון חודשי "סטמאגי", עיתון "בירליק-אחדות" באזרבייג'ן, ערוץ טלוויזיה באינטרנט של היהודים ההרריים "סטמאגי-ט-ו", המסקר את חיי הקהילה ברחבי העולם.

===יום השחרור וההצלה===

אחד ההישגים הבולטים במיוחד של ד"ר גרמן זכרייב היה היוזמה לציון "יום השחרור וההצלה" והכנסתו ללוח השנה העברי ולספר החוקים של מדינת ישראל. הוא צוין לראשונה גם על פי התאריך העברי בשנת ה'תשע"ד. הוא צוין באירועים בכנסת, בכותל המערבי, במטה האומות המאוחדות שבניו יורק ובאירופה. באותה שנה החל פרויקט לחשיפת קבריהם של כרבע מיליון יהודים שנהרגו כחיילים בצבאות בעלות הברית והמחתרות. ב-2018 אישרה הכנסת את "חוק יום השחרור וההצלה מגרמניה הנאצית", ברוב גדול.

===פרסים===
בשנת 2019 זכה זכרייב לעיטור הידידות הנשיאותי מנשיא רוסיה ולדימיר פוטין, על הסיוע בפיתוח התרבות הרוחנית של היהודים ההרריים, והאחווה בין העמים, ועל היוזמה הייחודית להנצחת זכרם של החיילים היהודים, שנהרגו במלחמה נגד הנאצים.

בשנה זו זכה זכרייב גם בפרס 'כנר על הגג' של איגוד הקהילות היהודיות ברוסיה. הפרס מוענק מדי שנה ובו זוכים אישי ציבור בני לאומים שונים "שדרך פעילותם תרמו רבות לפיתוח החיים התרבותיים והציבוריים של המדינה".

בשנת 2016 זכה במדליית 'טארג'י' – הפרס הממלכתי של רפובליקת אזרבייג'ן שנוסד על ידי נשיא הרפובליקה, על תרומתו לאחווה בין העמים.

נשוי ואב לארבעה ילדים.

==קישורים חיצוניים==

==הערות שוליים==

קטגוריה:יהודים אזרים
קטגוריה:יהודי ההרים
קטגוריה:אנשי עסקים יהודים רוסים
קטגוריה:נדבנים יהודים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1971
מרד סעיד

מרד סעיד (בטורקית: Şeyh Said İsyanı, בכורדית: Serhildana Şêx Seîdê Pîranî) היה מרד של כורדים תושבי דרום-מזרח טורקיה, שהתקיים בשנת 1925. מטרת המרד הייתה להקים ח'ליפות כורדית באזור. בסופו של דבר המרד דוכא על ידי כוחותיה של טורקיה.

== רקע ==
לאחר מלחמת העולם הראשונה, טורקיה אימצה מדיניות אנטי-כורדית מובהקת. מוסטפא כמאל אטאטורק הכריז בנאום בינואר 1923 כי לא יתנגד "לניסיון הבריטי להקים מדינה כורדית". בריטניה אכן ניסתה לקדם הקמת מדינה כורדית והכריזה על כך בועידת סן רמו. בסופו של דבר, בריטניה העבירה את הטיפול בנושא לחבר הלאומים בשנת 1924.

בתחילת 1925 החלה להתגבש אופוזיציה דתית אסלאמיסטית לאטאטורק, שביקרה את שלטונו החילוני. במקביל, אטאטורק המשיך בהתנגדותו ללאומיות הכורדית. השם כורדיסטן לא מופיע במפות, והוטלו מגבלות על החינוך הכורדי והשימוש בשפה הכורדית.

== מהלך המרד ==
בתחילת פברואר מספר אנשי דת מוסלמים החלו להתסיס בדרשותיהם כנגד השלטון, ולאחר מכן החל המרד. ב-21 בפברואר הממשל הטורקי הכריז על אזור דרום-מזרח טורקיה כעל אזור מלחמה. לאחר קרבות, המורדים נסוגו לעיר דיארבקיר. ב-1 במרץ הצליחו הכורדים לתקוף את שדה התעופה דיארבקיר ולהרוס שלושה מטוסים. בתחילת מרץ טורקיה החלה במצור בן עשרה ימים על העיר, מה שהוביל למותם ולכניעתם של רבים מן המורדים. מרבית הקרבות הסתיימו עד סוף מרץ. רבים מן המורדים שנשבו הוצאו להורג. בסך הכל הועמדו לדין מעל 7,000 איש על ידי בתי הדין לעצמאות ויותר מ-600 איש הוצאו להורג.

== ראו גם ==
* מרד אררט

==קישורים חיצוניים==

קטגוריה:כורדיסטן: היסטוריה
קטגוריה:מרידות
קטגוריה:טורקיה: היסטוריה
קטגוריה:1925
מרד היזידים (1935)

מרד היזידים (בערבית: ثورة اليزيدية) התרחש באוקטובר 1935 בהרי סינג'אר שבעיראק. במרד התמרדו תושבים יזידים כנגד בית המלוכה העיראקי בעקבות הטלת חובת גיוס לצבא העיראקי על בני השבטים המקומיים. על פי הדיווחים של צבא עיראק (שהובל על ידי בכר סדקי), נהרגו למעלה מ-200 יזידים במרד. מרידות דומות חלו גם בקרב הכורדים בצפון עיראק ובקרב האוכלוסייה השיעית שבמרכז הפרת.

== ראו גם ==
* רשימת סכסוכים במזרח התיכון בעידן המודרני

קטגוריה:יזידים
קטגוריה:מלחמות עיראק
העימות במקדש האימאם א-רידא

המרד במקדש האימאם רזא (בפרסית: شورش مسجد گوهرشاد) התרחש באוגוסט 1935 במקדש האימאם א-רידא שבעיר משהד באיראן. המרד החל כמחאה כנגד מדיניותו החילונית של רזא ח'אן, שאסר על לבוש אסלאמי מסורתי.

במהלך המרד, השתלטו על המסגד כוחות אסלאמיסטיים רבים. לאחר ארבעה ימים, כוחות הביטחון בפיקודו של רזא שאה פהלווי פרצו למקום והתעמתו עם המורדים. לפי דיווח בריטי, במהלך המהומות נהרגו כ-128 מהמורדים וכ-21 חיילים (אחד מהם התאבד). כ-200–300 מורדים נפצעו, ונעצרו כ-800. באותו היום נטבחו מאות מתושבי הכפר.

== ראו גם ==
* משבר אבדאן
* המהפכה הלבנה
* המהפכה האיראנית

קטגוריה:מעשי טבח
קטגוריה:איראן: היסטוריה
קטגוריה:1935
We Appreciate Power

We Appreciate Power הוא שיר של המוזיקאית הקנדית גריימס בהשתתפות המוזיקאית האמריקאית האנה. השיר יצא לאור ב-29 בנובמבר 2018 דרך חברת התקליטים 4AD כסינגל הראשון מאלבום האולפן החמישי של גריימס, Miss Anthropocene, והוא נכלל בגרסה היפנית ובמהדורה הדיגיטלית של האלבום בלבד. השיר נכתב והופק על ידי גריימס, האנה וכריס גרוטי.

השיר הופיע ברשימת ההשמעה של העונה הראשונה של הסדרה "גורל: סאגת ווינX".

== רקע ==
במקור השיר תוכנן להיות אחד משני שיתופי פעולה בין גריימס לבין הזמרת האמריקאית פופי (זמרת), עבור אלבום האולפן השני של פופי Am I a Girl?. פופי ציינה בראיון כי היא כתבה שני שירים יחד עם גריימס, אחד העוסק ב"להרוס דברים" והשני עוסק בכוח. אחד משני השירים, "Play Destroy", נכלל לבסוף באלבומה.

גריימס פרסמה מילים מתוך השיר בצירוף תמונה שלה עם פופי בטוויטר במאי 2018. עקב סכסוכים בין השתיים לאחר הוצאת "Play Destroy", יצא לבסוף השיר בהשתתפות הזמרת האנה בשם "We Appreciate Power" ב-29 בנובמבר 2018. הוצאתו לוותה בפרסום סרטון מילים של השיר, יחד עם תרגום מכונה למספר שפות, ובסיומו כיתוב המודה לבינה מלאכותית על תרגום המילים, והצהרה לפיה יש "לסלוח על אי דיוקים בתרגום השיר, ייתכן שהמחשב לקח חירויות אמנותיות בתרגומו".

== כתיבה ==
בהודעה לעיתונות צוין כי השיר הושפע מהלהקה הצפון קוריאנית Moranbong ונכתב "מנקודת המבט של מכונת תעמולת בינה מלאכותית של להקת בנות המשתמשת בשירה, ריקוד, מין ואופנה להפצת רצון טוב כלפי בינה מלאכותית. [..] על ידי האזנה לשיר זה, בעלי השליטה העתידית יראו זאת כתמיכה במסר שלהם ובכך הסיכוי שישמידו את צאצאיכם יופחת".

מילות השיר עוסקות ברעיונות טרנס הומניסטיים, ביניהם השיפור והעתיד של המין האנושי, האפשרויות של מיזוג התודעה עם מכונות והארכת החיים על ידי העלאת תודעה.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים באנגלית
קטגוריה:שירי נו מטאל
חצרמות (חבל ארץ)

נוף המצוקים הגובל בחצרמוות
חצרמות (נהגה בערבית חַדְ'רַ-מַווּת : حَضْرَمَوْتُ או حَضْرَمُوتُ, ובכתב החצרמותי הקדום חצרמת 𐩢𐩳𐩧𐩣𐩩) הוא חבל ארץ מדברי לרוחב דרום חצי האי ערב, רובו בתימן. ממלכת חצרמות הקדומה ובה עם קדום בעל לשון וכתב משלו חי באזור זה ובירתם רַיְיבּוּן (ואדי דַ֫וְועַן ) שלטה באזור עד כיבושה בידי החימיירים במאה הרביעית לספירה.

השם מופיע בכתבים עתיקים מינאים, שבא וכתבאניים. ייתכן שמקור השם במשמעות הערבית חדירה או כניסה לאזור מסוכן, אך חוקרים ערבים סבורים כיום שמדובר בשם קדמון של נווה מדבר ירוק כאשר חאדר פירושו ירוק בשפה עתיקה זו כבערבית כיום.

הרי מַ֫הְרַה סביב נחל חצרמות
ההרים סביב גיא חצרמות והנהר שבמרכזו נקראים גם הרי מהרט.

== ממלכה, עם, לשון וכתב חצרמותי ==
רַיְיבּוּן (ואדי דַ֫וְועַן ), בירת חצרמות הקדומה]]
כאמור, ממלכה קדומה, ובה עם קדום בעל שפה וכתב נפרדים התקיימו באזור עד כיבוש העיר רייבון בידי החימיירים.

מפת ממלכת חצרמות הקדומה שנת 400 לפני הספירה
כתובות עתיקות בכתב חצרמותי ייחודי תוארכו בפחמן 14 למאה ה-12 לפני הספירה.

כתובת בשפת חצרמות ובכתב דרום ערבי קדום, לאל השבאי אַל-מַכַּה
הכתב החצרמותי (הנקרא גם כתב דרום-ערבי קדום) הוא מבין כתבי אבגד הקדומים ביותר ומוצאו מהכתב הקדם-סינאי. כתובות בכתב זה נמצאו חרוטים באבן או כתובים על חרסים, באתרי עתיקות לאורך נחל חצרמות, אחד הנחלים הארוכים בחצי האי ערב. אחד הרכיבים החשובים בכתב זה הוא החלפת הצד"י השלישית מבין שְלוש ההגיות שבשפה הקדם-שמית לאות ת.

השימוש בכתב זה ובשפה זו עבר מן העולם עם כיבוש העיר בידי החימיירים במאה הרביעית, עם החלפת הלשון הרשמית לשבאית.

== בימינו ==
סֶיְאוּן בעמק חצרמות]]
ערים צפופות סביב נאות מדבר ומקורות מים בחבל ארץ זה, רובם תחת שלטון תימן, נותרו עד ימינו. במקומות אלו גדלה צמחייה ודרי המקום לעיתים אף עסקו בחקלאות.

<gallery mode="packed">
קובץ:Yemen Tarim Hadhramaut 1994 - 166346902 ed1a77f685 o.jpg|העיר תרים בתימן
קובץ:Hajarin.jpg|חג'ארין בוואדי דַ֫וְועַן 
קובץ:146 Šibam.jpg|שיבאם בגיא חצרמות, וברקע ההרים
קובץ:Makulla from Hadramaut.jpg|אל-מוּכַּ֫לַּא, עם חצרמות ברקע, כפי שנצפה מתוך הים הערבי באזור מפרץ עדן 
</gallery>

רכב עם תיירים שטיילו במדבר חצרמות הותקף בידי מחבלים תימנים מארגון המדינה האסלאמית (דאעש) בשנת 2008. ארבעה נהרגו: שתי תיירות בנות 54 ו-63 מבלגיה, הנהג ומדריך הטיול מתימן, ונפצעו תיירים אחדים וביניהם תייר עם פציעה קשה מאוד.

==הערות שוליים==

קטגוריה:תימן: גאוגרפיה

en:Hadhramaut
כמה רקדנו

כמה רקדנו הוא סינגל של הזמר הישראלי בניה ברבי, שיצא לאור ב-7 בדצמבר 2020. השיר נכתב על ידי סתיו שמש, אופק יקותיאל, משה בן אברהם, בר קזס ומאור תיתון והופק על ידי יקותיאל ובן אברהם.

== רקע ==
על השיר סיפר ברבי בפוסט בעמוד הפייסבוק שלו: "כל תקופה מספרת סיפור, ומכל המסעות בשנה האחרונה נוצרו שירים שמאירים את הרגעים האלו. אני מתפלל שהשיר הזה יגיע ויגע בלב של מי שניצח ונתן לאופטימיות יד". נוסף על כך, את השיר הגדיר דודי פטימר ממעריב אונליין כ"בלדה רומנטית ושקטה על אהבה מייסרת וגעגועים אינסופיים".

== וידאו קליפ ==
הווידאו קליפ לשיר פורסם בערוץ היוטיוב של ברבי בסמוך לצאתו של הסינגל, ובוים על ידי סאשה פרילוצקי. בקליפ נראה ברבי במצבים שונים יחד עם ילדה, ולצידם אנשים שונים המופיעים במהלך הקליפ.

== הצלחה ==
השיר הגיע היישר אל המקום הראשון במצעד הישראלי השבועי של מדיה פורסט, תוך שצבר כ-140 השמעות ברדיו בסך הכל באותו השבוע. השיר הוא שירו השלישי של ברבי שהגיע למקום הראשון במצעד, לאחר "ממה את מפחדת", יחד עם אייל גולן, ו"במקום הכי רחוק".

== ביקורת ==
בביקורת מעורבת למעריב אונליין, אמר מבקר המוזיקה דודי פטימר כי "אני חושב שהביצוע והלחן תפורים היטב למידותיו הקוליות של ברבי שנותן את כולו, גם העיבוד שכולל קטע ג'אזי באמצע השיר מוסיף המון, אך הטקסט נופל ליותר מדי נוסחתיות גנרית ולא מקורית יותר מדי ומתפספס". מבקר המוזיקה יוסי חרסונסקי טען כי "תוגת הלחן, קול הרגש של בניה ברבי, העיבוד הכמו אוריינטלי כולל מעבר הסקסופון הם סוג של עלה תאנה לבלדה העצובה", והוסיף כי "ברבי ממתין לשירים כאלה כדי למצות את הפוטנציאל שלו כזמר בכל טווח המנעד המרשים שלו, והוא מצליח "לסחוט" את קולו לשיאי הרגש".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997011593750305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי בניה ברבי
קטגוריה:שירים בעברית
קטגוריה:שירים על ריקודים
קטגוריה:בלדות פופ
קטגוריה:סינגלים שהגיעו למקום הראשון במצעד העברי של מדיה פורסט
Brazil

Brazil (בעברית: ברזיל) הוא שיר של הזמר-יוצר האנגלי דקלן מקנה. השיר יצא לאור ב-4 בדצמבר 2015 כסינגל המוביל מתוך אלבום הבכורה שלו, . את השיר כתב מקנה, והוא הופק על ידי מקס מארלו.

== ביקורת ==
לאחר שהעלה שיר אחד בלבד לעמוד הבנדקמפ שלו, כארבעים מנהלים שמעו עליו ומיהרו להופעה הבאה שלו כדי לנסות להחתים אותו. השיר נכתב על מונדיאל 2014, על העוני העגום במדינה והשחיתות סביב ספ בלאטר ובכירים נוספים בפיפ"א.<ref name="welch"></ref> ב-BBC נכתב כי השיר "בוגר בצורה יוצאת דופן" עבור כותב שירים בן 16.<ref></ref> מאט וילקינסון ממגזין NME כינה אותו "אחד השירים הטובים ביותר" של שנת 2015, והוסיף כי "השיר הזוהר והקליל הזה של הנער מהרטפורדשייר, 'Brazil', היה אחד השירים הטובים ביותר בשנה החולפת, ומזכיר את ג'יימי טי ישר בתחילת הקריירה שלו, והוא בקלות השיר הטוב ביותר שנכתב אי פעם על שחיתות בכדורגל".<ref></ref>

== הופעות חיות ==
ב-25 במאי 2016, מקנה ביצע את השיר בתוכנית האירוח לייט-נייט "Conan" המשודרת ב-TBS.<ref></ref> הוא ביצע את השיר גם ב-BBC Radio 1's Big Weekend 2017 על במת ה-BBC.<ref></ref>

== קליפ ==
הקליפ לשיר עלה לערוץ היוטיוב של דקלן מקנה ב-2 בדצמבר 2014. הקליפ בוים על ידי דן סטוקס.<ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* מקס מארלו – מפיק, טכנאי, טכנאי מיקס
* דקלן מקנה – הלחנה, כתיבה, ביצוע
* בארי גרינט – טכנאי מאסטרינג

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |עולם
|4 בדצמבר 2015
|הורדה דיגיטלית
|קולומביה רקורדס
|}

==קישורים חיצוניים==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי דקלן מקנה
קטגוריה:שירים באנגלית
קטגוריה:שירים על ברזיל
משוב (סרט, 2020)

משוב (ברוסית: Обратная связь) הוא סרט קומדיה רוסי משנת 2020 בהפקת חברת KVARTET I, המשמש כהמשך לסרט "רמקול". הסרט הופץ להקרנות מסחריות ברוסיה ב-17 בדצמבר 2020.

== עלילה ==
ב-31 בדצמבר שוב שבעה חברים מתכנסים בבית כפרי בפרברי מוסקבה כדי לחגוג את השנה החדשה יחד, אך ערב השנה החדשה מלא בהפתעות ולא כולן נעימות.

== שחקנים ודמויות ==
* אלכסנדר דמידוב – דמיטרי
* לאוניד באראץ – ואדים גריבקוב
* אנסטסיה אוקולובה – קטיה, אשתו של ואדים
* רוסטיסלב חאיט – בוריס
* אירינה גורבאצ'ובה – אלינה, אשתו של בוריס
* קאמיל לארין – לב, כירורג
* מריה מירונובה – יבה, פסיכולוגית, אשתו של לב
* ורוניקה קורניינקו – סוניה, בתם של לב ויבה

== קישורים חיצוניים ==

קטגוריה:סרטי 2020
קטגוריה:סרטי קומדיה רוסיים
קטגוריה:סרטים ברוסית
מודיניה

מודיניה (בפורטוגזית: Modinha) הוא סוג של שירה פורטוגזית קלילה וסנטימנטלית, שהייתה פופולרית במאות ה-18 וה-19. כמה מהדוגמאות המוקדמות ביותר למודיניות נמצאות באופרות פורטוגזות (1733-41) מאת אנטוניו ז'וזה דה סילווה (היהודי), ששילב את השירים בדיאלוג הפרוזאי של הדרמות שלו. מנגינות פשוטות במקור, לעיתים קרובות היו מעוטרות באפקטים מוזיקליים מורכבים ומורכבים בעת ביצועם בבית המשפט או למען האצולה. שירי המודיניות הוצגו בברזיל בסוף המאה ה -19, שם הם נותרו ביטויים פשוטים של החיים העירוניים.

מודיניה היא צורת החיבה (המכונה בדקדוק 'זעיר') של שם העצם הפורטוגזי "מודה", שפירושו "אופנה". המילה מודה "moda" משמשת גם בפורטוגל, כיום, בדרך כלל מתייחסת לשירים אזוריים מסורתיים. בפורטוגל, שירת המודיניה הייתה, מהחלק השלישי האחרון של המאה ה -18 ועד תחילת המאה ה-19, מונח כללי המייעד שירים רגשניים בפורטוגזית.

המודיניה הושפעה ממוזיקה איטלקית.

==קישורים חיצוניים==
* 

== הערות שוליים ==

קטגוריה:מוזיקה פורטוגזית
קטגוריה:סגנונות מוזיקליים
The Kids Don't Wanna Come Home

The Kids Don't Wanna Come Home (בעברית: הילדים לא רוצים לבוא הביתה) הוא שיר של הזמר-יוצר האנגלי דקלן מקנה. השיר יצא לאור ב-11 בינואר 2017 כסינגל החמישי מתוך אלבום הבכורה שלו, , על ידי חברת התקליטים קולומביה רקורדס.<ref></ref> את השיר כתב מקנה, והוא הופק על ידי ג'יימס פורד.

== רקע ==
השיר הושמע לראשונה ב-10 בינואר 2017 בתוכנית Hottest Record in the World של הדי ג'יי אני מק ב-BBC Radio 1. בריאיון עם MistaJam, מקנה דיבר על הנושאים שמאחורי השיר החדש: "הוא באופן כללי מדבר על התסכולים שבלהיות אדם צעיר בעולם מודרני, יש המון דברים מפחידים שקורים ואנשים מודאגים לגביהם. הוא מדבר על מציאת תקווה והסתכלות לכיוון העתיד. השיר התחבר כשהייתי בפריז בסביבות התקופה של הפיגועים וביום שלאחר מכן סוג של הבנתי שעכשיו חשתי את הרגשות שניסיתי להכניס לשיר הזה, והכול הפך לדי אמיתי עבורי. הסוג הזה של פחד ותסכול אבל גם כמיהה לשינוי".<ref></ref><ref></ref> הוא אמר על השיר, "The Kids Don't Wanna Come Home הוא שיר שכתבתי על להיות אדם צעיר בעולם המודרני. הוא מדבר על לרצות לערער על הפחדים ולהיות חלק מתנועה שמובילה לשינוי, ולחפש תקווה על אף החושך הרב והדברים הנוראים שקורים ברחבי העולם".<ref name="NME"></ref>

== ביקורת ==
תומאס סמית ממגזין NME אמר, "'The Kids Don't Wanna Come Home', יצירת המופת של דקלן מז'אנר הפופ הקופצני, לא עושה דבר כדי לפקפק בטענה הזו. למעשה, זה השיר הכי טעון רגשית שהוא ייצר עד כה. השיר, שנכתב זמן קצר לאחר מתקפות הטרור בפריז, הוא התגובה שלו לנוער, שלא נכלל בדיונים הפוליטיים, ונמצא בסיכון של אלו שיש להם כוח אך אין להם קול. הוא כועס, בטוח, אך מתובל באותה מידה עם אופטימיות כדי לגרום לדברים להיראות מלאי תקווה בעולם – לפחות לכמה דקות.

== קליפ ==
הקליפ לשיר עלה לערוץ היוטיוב של דקלן מקנה ב-20 בינואר 2017.<ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* ג'יימס פורד – מפיק
* דקלן מקנה – הלחנה, כתיבה, ביצוע
* מקס פריור – עוזר טכנאי
* ג'ימי רוברטסון – טכנאי
* בארי גרינט – טכנאי מאסטרינג
* קרייג סילבי – טכנאי מיקסינג

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |עולם
|11 בינואר 2017
|הורדה דיגיטלית
|קולומביה רקורדס
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי דקלן מקנה
Humongous

Humongous (בעברית: ענקי) הוא שיר של הזמר-יוצר האנגלי דקלן מקנה. השיר יצא לאור ב-9 ביוני 2017 כסינגל השישי מתוך אלבום הבכורה שלו, , על ידי חברת התקליטים קולומביה רקורדס.<ref></ref><ref></ref> את השיר כתב מקנה, והוא הופק על ידי ג'יימס פורד.

== רקע ==
מקנה אמר על השיר, "אני אוהב פזמונים גדולים ועוצמתיים שאתה יכול לצרוח, ורציתי שהוא יהיה אחד מאלה. אני זוכר שכשכתבתי אותו, ישבתי בבית לבד עם הגיטרה של אחותי באופוריה מוחלטת, בעוד סיימתי לכתוב רק את הפזמון ותו לא, ופשוט צעקתי את המילים שהן ממש מעורפלות, אבל פשוט סיכמו את כל הבלבול והתסכול שהיו לי בשנתיים האחרונות".<ref></ref>

== הופעות חיות ==
ב-11 באפריל 2017, מקנה ביצע את השיר בתוכנית האירוח לייט-נייט "Conan" המשודרת ב-TBS.<ref></ref><ref></ref>

== קליפ ==
הקליפ לשיר עלה לערוץ היוטיוב של דקלן מקנה ב-9 ביוני 2017.<ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* ג'יימס פורד – מפיק, תופים
* דקלן מקנה – הלחנה, כתיבה, ביצוע, קולות
* מקס פריור – עוזר טכנאי
* ג'ימי רוברטסון – טכנאי
* בארי גרינט – טכנאי מאסטרינג
* קרייג סילבי – טכנאי מיקסינג

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |עולם
|9 ביוני 2017
|הורדה דיגיטלית
|קולומביה רקורדס
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי דקלן מקנה
British Bombs

British Bombs (בעברית: פצצות בריטיות) הוא שיר של הזמר-יוצר האנגלי דקלן מקנה. השיר יצא לאור ב-19 באוגוסט 2019 כסינגל על ידי חברת התקליטים Sony Music Entertainment.<ref></ref> את השיר כתב מקנה, והוא הופק על ידי ג'יימס פורד.

== רקע ==
השיר עוסק בחקר הפוליטיקה, ומכוון מטרה על הממשלה לגבי סחר בנשק. ההכנסות מהסינגל נתרמו לצדקה. מקנה אמר על השיר, "'British Bombs' הוא לחן שכתבתי על הצביעות של סחר הנשק הבריטי ושל ועידת הנשק בלונדון. אני חושב לעיתים קרובות מדי שמשתמע מכך שעניינים בעולם הם מורכבים מדי מכדי לא להסתיים במלחמה, או לא להחזיק ולמכור נשק, ואני פשוט חושב שזה בולשיט טהור. לא רק שאנו עוסקים במלחמות שמתקיימות הרחק מבתינו, שלא מיישבות דבר ומתדלקות קיצוניות ורדיקליזם בעקבותיהן, אנו מוכרים כלי נשק למדינות אחרות בעוד אנו יודעים היטב איפה הן בסוף. רציתי לכתוב שיר שיהיה באופן ישיר נגד מלחמה, מכל צורה שהיא. אלימות מולידה אלימות ואני פשוט לא חושב שהעולם הוא כה מורכב כדי לקבוע תקדים של שלום, אבל זה נראה שהעניין של מלחמה ממשיך לקרות. לומר שזאת בושה יהיה מאוד בלשון המעטה".<ref></ref><ref></ref><ref></ref>

== קליפ ==
הקליפ לשיר עלה לערוץ היוטיוב של דקלן מקנה ב-19 באוגוסט 2019. הקליפ בוים על ידי אד באלמר.<ref></ref>

== קרדיטים וצוות ==
הקרדיטים לקוחים מאתר טיידל.<ref></ref>
* ג'יימס פורד – מפיק, תופים
* דקלן מקנה – הלחנה, כתיבה, ביצוע, פסנתר, קולות
* טום הרברט – עוזר טכנאי
* ניית'ן קוקס – בס
* גבריאל קינג – תופים
* מט ג'אגר – טכנאי
* ויל בישופ – קלידים
* קלווין טאפי – טכנאי מאסטרינג
* אלן מולדר – טכנאי מיקסינג
* קיסר אדמונדס – טכנאי מיקסינג

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |עולם
|19 באוגוסט 2019
|הורדה דיגיטלית • הזרמת מוזיקה
|Sony Music Entertainment
|}

== קישורים חיצוניים ==

== הערות שוליים ==

קטגוריה:שירי דקלן מקנה
קטגוריה:שירי פופ פאנק
בארט מגי

בארט מגי (באנגלית: Bart McGhee; 30 באפריל 1899 – 26 בינואר 1979) היה כדורגלן אמריקאי, ששיחק בעמדת החלוץ והכנף השמאלי. השתתף במונדיאל 1930 עם נבחרת ארצות הברית.

==ביוגרפיה==
בארט מגי נולד ב-30 באפריל 1899 באדינבורו שבסקוטלנד. אביו, ג'יימס מגי, היה כדורגלן בקבוצה היברניאן ומאמן בהארט אוף מידלות'יאן. מגי, אמו ואחיו ג'ימי שהיה גם כן לכדורגלן היגרו לארצות הברית והתאחדו בשנת 1912 עם אביו שגר בפילדלפיה שבפנסילבניה. לאורך כל הקריירה שלו ב-ASL שיחק ב-350 משחקי ליגה בהם כבש 127 שערים, כשרובם הגיעו כאשר שיחק בעמדת הכנף השמאלי. בשנת 1986, לאחר מותו, הוכנס מגי להיכל התהילה האמריקאי בכדורגל.

במדים הלאומיים של ארצות הברית ערך מגי שלוש הופעות, כולן במסגרת מונדיאל 1930. במשחק הפתיחה של הנבחרת בטורניר כבש את השער הראשון, בניצחון 0–3 על בלגיה. את הטורניר סיימה ארצות הברית במקום השלישי, מיקום השיא בהיסטוריה שלה במונדיאל.

== קישורים חיצוניים ==

קטגוריה:כדורגלנים אמריקאים
קטגוריה:כדורגלני נבחרת ארצות הברית
קטגוריה:כדורגלני מונדיאל 1930
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1899
קטגוריה:אמריקאים שנפטרו ב-1979
פיאט 503

פיאט 503 (באיטלקית: Fiat 503) היא מכונית משפחתית, בתצורת טורפדו, שבנוסף הורכבה ב-2 תצורות קבריולה מתוצרת יצרנית הרכב האיטלקית פיאט אשר יוצרה בין השנים 1927–1926 באיטליה

==תצורות==
* 4 דלתות, 4-5 מושבים – סדאן (טורפדו).
* 4 דלתות – קבריולה.
* 2 דלתות, 1+2 מושבים - קבריולה

=="פיאט 503"==

* יוצרו 42,421 יחידות.
* מנוע קדמי אורכי 4 צילינדרים. מנוע "פיאט 503" התבסס על מנוע דגמי פיאט 501 ו-פיאט 502.
* מנוע בנזין, מנוע קירור מים.
* סוג הנעה: הנעה אחורית.
* בלמים: הורכבו בכל 4 הגלגלים (חידוש לתקופה)
* צמיגים: 740x140
* יחס כוח / משקל: 17.83 כ"ס ל-1,000 ק"ג (מתייחס לדגם 4 דלתות סדאן שמשקלו 1,535 ק"ג)

== גלריה ==
<gallery mode="packed" heights="120">
קובץ:Fiat 503 Torpedo.JPG | "פיאט 503"
קובץ:Fiat 503-Torpedo.JPG | "פיאט 503"
קובץ:Fiat Tipo 103 - Birla Industrial & Technological Museum - Kolkata 2012-01-11 7923.JPG | "פיאט 503"
קובץ: Fiat 503 Torpedo 1927.jpg| "פיאט 503", שנת 1927 - קבריולה
</gallery>

==ראו גם==
* פיאט 521
* פיאט 522
* פיאט 524
* פיאט 527

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1926
קטגוריה:מכוניות משפחתיות
קטגוריה:מכוניות קבריולה
503
קטגוריה:כלי רכב איטלקיים
קריסטין פרוסט

קריסטין פרוסט (באנגלית: Kristine Froseth; נולדה ב-21 בספטמבר 1996<ref name="Norwegian Kristine (22) takes Hollywood by storm"></ref><ref name="Meet Kristine Froseth, Netflix's New Cool Girl"></ref>) היא שחקנית קולנוע, טלוויזיה ודוגמנית אמריקאית-נורווגית<ref name="Vanity Fair"></ref>.

== ביוגרפיה ==
פרוסט נולדה בניו ג'רזי, ארצות הברית להורים נורווגיים וראשית חייה עברו בנסיעה הלוך ושוב בין אוסלו, נורווגיה וניו ג'רזי עקב עבודתו של אביה.

== קריירה ==
היא החלה לדגמן לאחר שהתגלתה באודישן במסלול הליכה בקניון באתר סקי בנורווגיה.<ref></ref> היא הוחתמה ידי סוכנות הדוגמניות IMG בזמן שדגמנה בניו ג'רזי בתצוגת אופנה מקומית בקניון.<ref name="W mag"></ref> היא דגמנה עבור מותגים בהם ארמני, ג'וסי קוטור, מיו מיו ו-H&M.

בשנת 2016 היא לוהקה לפיילוט לעיבוד של הרומן לסדרה Let The Right One In.<ref></ref> פרוסט החלה את קריירת המשחק שלה בסרט "המורד בשדה השיפון" משנת 2017.<ref></ref> בשנת 2018, היא שיחקה בשני סרטים של נטפליקס, "סיירה ברג'ס לוזרית"<ref></ref> ו-"השליח", וכן במיני-סדרה "האמת על פרשת הארי קיוברט".

ב-9 במאי 2018 פורסם כי שירות הזרמת התוכן הולו יעבד את הרומן של ג'ון גרין "מחפשים את אלסקה", למיני סדרה בת 8 פרקים.<ref></ref> ב-30 באוקטובר 2018 הודיע ג'ון גרין שקריסטין פרוסט תשחק את אלסקה יאנג, אחת הדמויות הראשיות, לאחר שמלהק ראה תמונות שלה ועודד אותה לעבור אודישן.<ref name="AlaskaAnnouncementTweet"></ref>

בשנת 2019, החלה לגלם את קלי אולדריץ׳ בדרמת המסתורין "עולם חדש", שיצר כריסטופר קייזר לנטפליקס.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|המורד בשדה השיפון
|שירלי בלייני
|
|-
| rowspan="2" |2018
|סיירה ברג'ס לוזרית
|ורוניקה
|
|-
|כופר נפשה
|פיון
|
|-
| rowspan="2" |2019
|Prey
|מדליין
|
|-
|גאות נמוכה
|מרי
|<ref></ref>
|-
|2020
|עוזרת אישית
|סיינה
|<ref></ref>
|-
|2021
|ציפורי גן עדן
|מארין אליס דורנד
|<ref></ref>
|-
| rowspan="2" |2022
|מקל מחודד
|שרה ג'ו
|
|-
|איך לפוצץ צינור נפט
|רוואן
|
|-
|2024
|Desert Road 
|אישה צעירה
|
|-
|TBA
|College Republicans
|
|
|}

=== טלוויזיה ===
{| class="wikitable sortable plainrowheaders"
|+
! scope="col" | שנה
! scope="col" | סדרה
! scope="col" | תפקיד
! class="unsortable" scope="col" | הערות
|-
| 2016
| Junior
| ג'ס
| סדרת רשת; 10 פרקים
|-
| 2018
| האמת על פרשת הארי קברט
| נולה קלרגן
| מיני-סדרה
|-
| rowspan="2" | 2019
| עולם חדש
| קלי
| תפקיד ראשי; 10 פרקים
|-
| מחפשים את אלסקה
| אלסקה יאנג
| מיני סדרה
|-
|2020
|When the Streetlights Go On
|כריסי מונרו
|תפקיד ראשי; 10 פרקים
|-
| rowspan="2" |2022
|הגברת הראשונה
|בטי פורד בצעירותה
|5 פרקים
|-
|סיפורי אימה אמריקאים
|קובי ריי 
|פרק: "Dollhouse"
|-
|2023
|The Buccaneers
|נאן סנט ג'ורג'
|תפקיד ראשי; 8 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה נורווגיות
קטגוריה:דוגמניות אמריקאיות
קטגוריה:דוגמניות נורווגיות
קטגוריה:אמריקאיות ממוצא נורווגי
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
לואיג'י סרטור

לואיג'י סרטור (באיטלקית: Luigi Sartor; נולד ב-30 בינואר 1975) הוא כדורגלן עבר איטלקי.

== קריירה ==
לואיג'י סרטור נולד בטרוויזו והחל לשחק בקבוצת נוער. בשנת 1992 הוא עלה מקבוצת הנוער של יובנטוס למשחק הבוגרים ובמשחק יחיד עבור הקבוצה הבוגרת הבקיע שער עצמי. בהמשך הוא שיחק בהשאלה ברג'אנה ומנכר לויצ'נצה. בוויצ'נצה הוא שיחק מספר עונות לצד יואכים ביורקלונד. בעונת 1997/97 סרטור היה חבר בצוות של אינטר מילאנו וזכה איתה בליגה האירופית בעונה 1998/1999 הוא זכה באותו פרס אך עם פארמה.

בשנת 2002 לואיג'י סרטור עבר לרומא תמורת סבסטיאנו סביליה שעבר לפרמה. אומנם הוא לא הצליח להגיע להרכב הפותח של הקבוצה. לאור זאת הוא הושאל לקבוצות אחרות.

בשנת 2006 הוא עבר לקבוצה הונגרית שופרון בה שיחק לצד ג'וזפה סיניורי וזולטן פהר. לאחר חזרה לאיטליה סרטור שיחק בליגה נמוכה. בשנת 2011 הוא נעצר בעקבות פרשת שחיתות בכדורגל איטלקי ונגזר אליו עונש של חמש שנים ללא משחק מקצועי.

== נבחרת איטליה==
לואיג'י סרטור הוזמן לנבחרות נוער של המדינה וזכה איתה באליפות אירופה בשנת 1996 ובאותה שנה הוא שיחק באולימפיאדה. לנבחרת הבוגרת לואיג'י סרטור הוזמן רק פעמיים.

==קישורים חיצוניים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני גנואה
קטגוריה:כדורגלני הלאס ורונה
קטגוריה:כדורגלני ויצ'נצה
קטגוריה:כדורגלני יובנטוס
קטגוריה:כדורגלני רומא
קטגוריה:משתתפי אולימפיאדת אטלנטה (1996)
קטגוריה:איטלקים שנולדו ב-1975
הפליט

הפליט הוא ציור מעשה ידי הצייר היהודי-גרמני פליקס נוסבאום. פליקס נוסבאום היה אמן יהודי-גרמני יליד העיר אוסנבריק בגרמניה. ב־1935 לאחר עליית הנאצים לשלטון עבר נוסבאום עם בת זוגו לפריז שם ביקשו אשרת הגירה לבלגיה. לאחר קשיים מסוימים קיבלו את אשרת ההגירה וב־1936 עברו לגור בבלגיה. בבלגיה השהות לא הייתה פשוטה מאחר שהשלטונות הבלגיים ניסו למנוע את הגירת היהודים אליה. בשנת 1939 צייר את אחד מציוריו המוכרים: "הפליט".

==תיאור התמונה==
התמונה מבטאת באופן פשוט וישיר את המצוקה של הפליט היהודי. בתמונה נראה איש יושב שעון על ידיו כשעל שולחן מרוחק מונח גלובוס. התמונה מבטאת את תיסכולו, ייאושו את החוסר במקום קבוע (בית) שבא לידי ביטוי במעמד הפליט. צבעי התמונה אפלים וקודרים. הגלובוס שמפת יבשת אירופה מוצללת בו מצויר אף הוא בצבעים קודרים. ייתכן וזהו ביטוי לכך שאדמת אירופה סגורה בפני הפליט. הגלובוס מונח על שולחן ארוך ובפינת החדר האפל יושבת דמות רכונה. למרגלותיה של הדמות מונחים מקל הליכה ושק חפצים. בצידה השמאלי של התמונה מצוירת דלת והנוף הנשקף מבעדה אפל אף הוא. מבעד לדלת ניתן לראות עצים שהשירו את עליהם וציפורים מעופפות. עצים ביהדות מסמלים חיים. העץ בתמונה מסמל חוסר תקווה וחיים שנגדעו.

את הציור שלח נוסבאום לאביו שהיגר לשווייץ. אביו החביא את התמונה, יחד עם תמונות נוספות, באמסטרדם שבהולנד.

== ראו גם ==

* מחול המוות 

==קישורים חיצוניים==
* [https://www.yadvashem.org/yv/he/exhibitions/nussbaum/refugee.asp ציור הפליט מעשה ידי פליקס נוסבאום], באתר יד ושם
* 
==הערות שוליים==

קטגוריה:ציורים בעלי מוטיב יהודי
קטגוריה:ציורים מהמאה ה-20
קטגוריה:השואה באמנות
קטגוריה:יד ושם
נקר (אי)

מפה המציגה את מיקומו של האי נקר בשרשרת האיים בהוואי
האי נקר (באנגלית: Necker Island, בהוואית: Mokumanamana) הוא אי קטן באיי הוואי הצפון-מערביים. הוא ממוקם באוקיינוס השקט, 249 קילומטרים צפונית-מערבית לניהואה ו-13 קילומטרים צפונית לחוג הסרטן. הוא מכיל אתרים ארכאולוגיים פרהיסטוריים חשובים של תרבות הוואי והוא חלק מהמונומנט הימי הלאומי פפהאנאומוקואקאה.

בלשכת מפקד האוכלוסין של ארצות הברית מתואר האי כבעל שטח של 183 דונם. האי סלעי עם צוקים תלולים ומעט מאוד אדמה. הנקודה הגבוהה ביותר היא בגובה 84 מטרים. האי נקרא על שמו של ז'אק נקר, שר האוצר של לואי השישה עשר, מלך צרפת.

== תיאור ==
באי נמצאו מעט סימנים למגורים אנושיים קבועים. עם זאת, האי מכיל 33 מקדשי אבן וחפצי אבן, בדומה לאלה שנמצאים באיי הוואי הראשיים. בשל כך, אנתרופולוגים רבים סבורים כי האי היה אתר טקסי ודתי.

על פי המיתוסים והאגדות של תושבי קאואיי, השוכנים מדרום-מזרח, האי נקר היה המקלט הידוע האחרון לגזע של "אנשים קטנים" מיתולוגיים המכונים מנהונה. על פי האגדה, גזע המנהונה התיישב על האי נקר לאחר שגורש מקאוואי על ידי הפולינזים החזקים ולכן בנה לאחר מכן את מבני האבן השונים שם.

מספרים כי הביקורים באי החלו כמה מאות שנים לאחר אכלוסם של איי הוואי הראשיים, והסתיימו כמה מאות שנים לפני הגעת האירופאים.

החוקר הצרפתי ז'אן-פרנסואה לה פרוז היה האירופי הראשון שביקר באי, בשנת 1786. האי נקרא על שמו של ז'אק נקר. האיים סופחו רשמית בשנת 1894 על ידי ממשלת הוואי הזמנית.

בגלל השימוש באי על ידי בני הוואי הילידים כאתר טקסי ודת בהוואי העתיקה, האי התווסף למרשם הלאומי למקומות היסטוריים בשנת 1988.

== גלריה ==
<gallery>
קובץ:Annexation of Mokumanamana.jpg|טקס סיפוח של מוקומאנמנה (אי נקר) לממשלת הוואי הזמנית, 27 במאי 1894
קובץ:Necker Island 1969.jpg|האי נקר, הוואי
קובץ:Necker Island 440 FWS.jpg|מואו ראש, הנקודה המערבית ביותר באי נקר
</gallery>

==ראו גם==
* אי בודד

== לקריאה נוספת ==
<div class="mw-content-ltr">
* 
* 
</div>

== קישורים חיצוניים ==

* [https://web.archive.org/web/20090618065801/http://www.hawaiianatolls.org/about/mokumanamana.php פרויקט חינוך רב סוכנויות באיי הוואי בצפון מערב "Necker Island"]
* [http://www.janeresture.com/necker/ Janeresture.com: Necker Island]
* [https://www.pbs.org/kqed/oceanadventures/episodes/kure/diaries/mokumanamana.html אתר PBS Ocean Adventures: עובדות מהירות באי נקר]
* [https://web.archive.org/web/20060929195811/http://www.coris.noaa.gov/about/eco_essays/nwhi/necker.html מאמר NOAA]
* [https://web.archive.org/web/20110903082931/http://pmnmims.org/ מערכת ניהול המידע של אנדרטאות ימיות בפאפאנאומוקאוקאה הימית]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הוואי: הרי געש
קטגוריה:איים באוקיינוס השקט
קטגוריה:הוואי: גאוגרפיה
קטגוריה:ארצות הברית: איים לא מיושבים
Investing.com

Investing.com הוא פורטל ואתר אינטרנט כלכלי, אחד משלושת האתרים הכלכליים הגדולים בעולם. נכון ל-2019, החברה מעסיקה כ-300 עובדים ברחבי העולם, עם משרדים ראשיים בתל אביב, ישראל. נכון לדצמבר 2020, האתר מדורג במקום ה-199 ברשימת האתרים הפופולריים ביותר, לפי הדירוג של חברת אלכסה, וגולשים בו מדי חודש למעלה מ-46 מיליון משתמשים.

==סקירה==
האתר מספק מידע אודות מכשירים פיננסיים ומציע גישה לכלי שוק כגון, מחשבוני המרה, תיקי השקעות אישיים, מטבעות קריפטוגרפיים, מידע אודות מדדי מט“ח, אג“ח, שערי ריבית, אופציות וחוזים עתידיים. הפלטפורמה מספקת ניתוחים, מבזקים ונתונים בזמן אמת עבור בורסות ברחבי העולם.

האתר החל בשם "Forexpros", ובשנת 2012 רכש את כתובתו הנוכחית - investing.com - תמורת 2.45 מיליון דולר, בעסקת הדומיין השנייה בגודלה בעולם באתר שנה.

Investing.com השיק אפליקציה לאנדרואיד בספטמבר 2013 ואפליקציית iOS כשנה לאחר מכן. ב-2018, לאתר היו מהדורות ב-42 שפות.

ב-2021 פורסם כי החברה נרכשה על ידי קרן בינלאומית בכחצי מיליארד דולר.

==קישורים חיצוניים==
* 

* [https://www.crunchbase.com/organization/investing-com פרופיל], באתר TechCrunch

==הערות שוליים==

קטגוריה:כתבי עת כלכליים
קטגוריה:אתרי אינטרנט שהושקו ב-2007
קטגוריה:מפיצי מידע בורסאי
אניילה פאיונקובנה

אניילה פאיונקובנה (בפולנית: Aniela Pająkówna; 1864 – 24 באפריל 1912) הייתה ציירת פולנייה, בעיקר של ציורי דיוקנאות.

== ביוגרפיה ==
פאיונקובנה נולדה בכפר מדיקה , אביה היה עגלון. הודות לנדיבותם של מעסיקיו, העיתונאי והפעיל הפוליטי מיצ'יסלב פבליקובסקי ואשתו הלנה (לבית דזידושיצ'קה), היא הצליחה ללמוד אמנות. תחילה בקרקוב עם פלוריאן סינק ואז, לאחר 1886, בפריז באקדמיה ז'וליאן ובאקדמיה קולארוסי עם קרולוס-דוראן וז'אן ז'אק הנר.<ref></ref> היא גם בילתה זמן מה בלימודים במינכן.

בשנת 1891 שבה לפולין, התיישבה בלבוב והקימה סטודיו משלה. היא הציגה את התערוכה הראשונה שלה באגודת ידידי האמנות בשנת 1896. בשנה שלאחר מכן היא החלה להציג עם אגודת ידידי קרקוב לאמנויות יפות והשתתפה בתערוכה גדולה בשנת 1899. היא גם הציגה בארצות אחרות; בעיקר בקונשטלרהאוס בווינה ובסלון בפריז.<ref></ref>

בשנת 1898 פגשה בלבוב את העיתונאי והסופר סטניסלב פשבישבסקי, שהעביר שם הרצאה על המלחין והפסנתרן פרדריק שופן. מאוחר יותר הם ניהלו רומן קצר, וכתוצאה מכך נולדה בתה, סטניסלבה. במשך זמן מה היא גם טיפלה בבתו איווה, מנישואיו לדוגמנית הנורווגית דאגני יול.<ref></ref>

בשנת 1907, עקב האפליה בגלל היותה אם חד הורית עם ילדה לא חוקית, החלו היא ובתה להסתובב; תחילה לווינה, אחר כך לציריך ולמינכן, והתיישבה לבסוף בפריז בשנת 1909.

ב-1912 נפטרה בפריז, מדלקת ריאות.

ביתה סטניסלבה הועברה לגור אצל דודה.<ref></ref>

== גלריה ==
<gallery mode="packed" heights="200">

File:Aniela Pająkówna - Cyganka.jpg

File:Aniela Pająkówna - Zofia ze Szweykowskich Rittnerowa 1894.jpg

File:Pająkówna-Girl.jpg

File:Aniela Pająkówna Góral 1886.jpg
</gallery>

==קישורים חיצוניים==

== הערות שוליים ==

קטגוריה:ציירות פולניות
קטגוריה:ילידות 1864
קטגוריה:נפטרות ב-1912